Poslanca za stranu Kotleba - ĽSNS súdia pre prečin ublíženia na zdraví
TASR, 10. marca 2016 11:33, aktualizované 10. marca 15:10
"Okresný súd v Námestove pojednávanie odročil na 12. mája 2016 za účelom doplnenia dokazovania vypočutím svedka, ktorý sa na dnešné hlavné pojednávanie nedostavil a ktorému bola uložená poriadková pokuta," informoval TASR hovorca Krajského súdu v Žiline Jozef Michňa. Ako ďalej uviedol, obvinený mal 1. novembra 2014 pred barom v Námestove spoločne s bratrancom fyzicky napadnúť občana Dominikánskej republiky. "Päsťami ho udierali do hlavy, na čo menovaný spadol na zem, vulgárne na neho kričali a následne ho kopali do hlavy, bokov a taktiež do rúk, ktorými sa bránil, čím mu spôsobili zranenia s dobou liečenia a práceneschopnosti v trvaní 30 dní," vysvetlil.
Andrej M. mal problémy so zákonom už v predchádzajúcom období. "Obžalovaného v marci minulého roka Okresný súd v Ružomberku uznal za vinného zo spáchania prečinu ohrozenia pod vplyvom návykovej látky, za čo mu uložil trest odňatia slobody vo výmere šesť mesiacov s podmienečným odkladom na skúšobnú dobu dva roky a zákaz činnosti vedenia motorových vozidiel na tri roky," dodal Michňa.
Obžalovaný kandidoval v parlamentných voľbách (5.3.) s číslom 9 za politickú stranu Kotleba - Ľudová strana Naše Slovensko, v ktorej pôsobí zároveň ako žilinský krajský predseda. Od občanov SR získal 4832 preferenčných hlasov. V prípade, že rozsudok, ktorým by bol Andrej M. odsúdený za úmyselný trestný čin, nadobudne právoplatnosť, mandát v NR SR mu zaniká.
Najnovšie články v rubrike
V utorok na severe a východe Slovenska hrozí vietor a poľadovica
Výstrahu prvého stupňa vydali meteorológovia pre Prešovský a Žilinský kraj.
Mihál končí v SaS kvôli Sulíkovi
Jozef Mihál sa rozhodol nevrátiť poslanecký mandát.
VšZP navrhla zmeniť preplácanie liečby zraku, Kollár vraví o genocíde
Poisťovňa predložila návrh na zmenu predpisovania dvoch liekov na degeneráciu makuly a makulárny edém, liečba by sa tak skrátila a pacienti by sa k nej dostali neskôr.